VELAPEK s.r.o.

Váhovce 554

925 62 Váhovce

CELLDÖMOLK, 12.06.2022

**Predloženie časti dokladov a žiadosť o predĺženie lehoty na predloženie dokladov nahradených čestným prehlásením**

Na základe Vašej žiadosti zo dňa 6.6.2022 o predloženie dokladov preukazujúcich splnenie podmienok účasti osobného postavenia uchádzača, Vám posielame nasledovnú odpoveď:

1. V prílohe Vám posielame čestné prehlásenie o skutočnosti, že na majetok našej spoločnosti nie je vyhlásený konkurz, nie je v reštrukturalizácii, nie je v likvidácii, nebolo proti nej zastavené konkurzné konanie pre nedostatok majetku alebo zrušený konkurz pre nedostatok majetku – vzhľadom na legislatívu štátu sídla našej spoločnosti – Maďarska, sú uvedené skutočnosti zapísané vo výpise z obchodného registra, ktorého úradný preklad Vám zároveň zasielame v prílohe tejto žiadosti.
2. V prílohe Vám posielame čestné prehlásenie o skutočnosti, že uchádzač neporušil v predchádzajúcich 3 rokoch od vyhlásenia výzvy na predloženie cenovej ponuky zákaz nelegálnej práce a nelegálneho zamestnávania podľa zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov – vzhľadom na legislatívu štátu sídla našej spoločnosti – Maďarska, sú uvedené skutočnosti zapísané vo výpise z obchodného registra, ktorého úradný preklad Vám zároveň zasielame v prílohe tejto žiadosti

3. V prílohe Vám posielame potvrdenie, že uchádzač je oprávnený dodávať tovar, uskutočňovať stavebné práce alebo poskytovať službu v rozsahu, ktorý zodpovedá predmetu zákazky, a to vo forme úradne preloženého výpis z odchodného registra.

**Zároveň si Vás dovoľujeme požiadať o predĺženie lehoty na predloženie ostatných dokladov nahradených čestným prehlásením o ďalších 10 pracovných dní. Uvedené žiadame vzhľadom ku skutočnosti, že naša spoločnosť je zahraničnou právnickou osobou a požadované overené úradné preklady z výpisov z registra trestov za dvoch konateľoch a troch členov dozornej rady bude možné zadovážiť v navrhovanej predĺženej lehote.**

Za Vaše pochopenie a ústretovosť vopred ďakujeme

\_\_\_\_\_\_\_\_\_\_\_\_\_\_\_\_\_\_\_\_

Ferenc Vécsei

konateľ